Národná rada Slovenskej republiky

## **VI. volebné obdobie**

Číslo: CRD- 1607/2013

**680a**

# **S p o l o č n á s p r á v a**

výborov Národnej rady Slovenskej republiky o výsledku prerokovania návrhu poslanca Národnej rady Slovenskej republiky Igora CHOMU na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v  znení neskorších predpisov a o zmene a doplnení niektorých zákonov (tlač **680**)

v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k návrhu poslanca Národnej rady Slovenskej republiky Igora CHOMU na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v  znení neskorších predpisov a o zmene a doplnení niektorých zákonov (tlač **680**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 19. septembra 2013 č. 786 pridelila predmetný návrh zákona na prerokovanie týmto výborom:

Ústavnoprávnemu výboru NR SR

Výboru NR SR pre hospodárske záležitosti

Výboru NR SR pre verejnú správu a regionálny rozvoj.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 8. októbra 2013 č. 297.
* Výbor NR SR pre hospodárske záležitosti uznesením z 8. októbra 2013 č. 200.
* Výbor NR SR pre verejnú správu a regionálny rozvoj uznesením z 15. októbra 2013 č. 122.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I, bode 1 v § 11 ods. 2 písm. b) prvej vete sa bodka za slovami „75m“ nahrádza čiarkou a slovo „Vzdialenosť“ sa nahrádza slovami „pričom vzdialenosť“, v druhej vete sa vypúšťajú zátvorky, pred slovom „pri“ sa vkladá slovo „a“, bodka za slovom „dotyčnice“ sa nahrádza bodkočiarkou a slovo „Spojnice“ sa nahrádza slovom „spojnice“.

Ide o formulačnú úpravu ustanovenia vzhľadom na pravidlá členenia ustanovení zákona.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

1. V čl. I, bode 2 sa slová „ods. 4 až 6“ nahrádzajú slovami „ods. 5 až 7“.

Ide o legislatívno-technickú úpravu, ktorá nadväzuje na zmeny v prvom novelizačnom bode.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

1. V čl. I, bode 3 sa slová „ods. 6“ nahrádzajú slovami „ods. 7“.

Ide o legislatívno-technickú úpravu, ktorá nadväzuje na zmeny v prvom novelizačnom bode.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

1. V čl. I, bode 5 úvodnej vete sa za slová „ktorý“ vkladajú slová „vrátane nadpisu“.

Ide o legislatívno-technickú pripomienku.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

1. V čl. II, bode 2 v § 113a ods. 3 prvej vete na konci sa za slovo „vlastníkom“ vkladajú slová „vyvlastňovaného pozemku“.

Ide o formulačné spresnenie ustanovenia.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

1. V čl. II, bode 2 v § 113a ods. 3 druhej vete sa slová „Príslušná správa katastra“ nahrádzajú slovami „Príslušný okresný úrad“.

Podľa zákona č. 180/2013 Z. z. o organizácii miestnej štátnej správy a o zmene a doplnení niektorých zákonov od 1. októbra 2013 agendu správy katastra vykonáva okresný úrad.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

1. V čl. II, bode 2 v § 113a ods. 4 sa vypúšťajú slová „v prípadoch“.

Navrhovaná úprava sa týka vypustenia slov pre ich nadbytočnosť.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

1. V čl. V sa slová „1. novembra“ nahrádza slovami „1. decembra“.

Zmena navrhovaného nadobudnutia účinnosti právneho predpisu je nutná z hľadiska prebiehajúceho legislatívneho procesu v Národnej rade SR a z hľadiska zachovania ústavných lehôt v ďalšom štádiu legislatívneho procesu.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

**Gestorský výbor odporúča o bodoch 1 až  8 hlasovať spoločne s odporúčaním schváliť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

 návrh poslanca Národnej rady Slovenskej republiky Igora CHOMU na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v  znení neskorších predpisov a o zmene a doplnení niektorých zákonov

**s c h v á l i ť.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 15. októbra 2013 č. 209.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 15. októbra 2013

Ján **H u d a c k ý**, v.r.

predseda Výboru NR SR pre

hospodárske záležitosti